ROMÂNIA

JUDEŢUL SATU MARE

CONSILIUL LOCAL AL

MUNICIPIULUI SATU MARE

Nr. 45233/16.08.2022

***PROIECT***

**HOTĂRÂREA NR.............................**

**privind schimbarea destinației** **clădirii situată pe B-dul Traian nr. 18**

Consiliul local al Municipiului Satu Mare întrunit în şedinţa ordinară din data de 25 august 2022,

Analizând proiectul de hotărâre înregistrat sub nr. \_\_\_\_\_\_\_\_, referatul de aprobare al Primarului municipiului Satu Mare, înregistrat sub nr. 45236/16.08.2022 în calitate de iniţiator, raportul de specialitate al Serviciului de comunicare și coordonare instituții subordonate înregistrat sub nr. 45238/16.08.2022, raportul de specialitate al Serviciului Juridic nr. 46526/22.08.2022, avizele comisiilor de specialitate ale Consiliului Local Satu Mare,

Având în vedere Hotărârea Consiliului Local nr. 99/18.05.2006 privind aprobarea Acordului de Parteneriat încheiat cu Agenția de Protecție a Mediului Satu Mare în vederea realizării ,,Complexului de educație ecologică și de monitorizare integrată a calității aerului în context transfrontalier”

Văzând adresa nr. 42993/02.08.2022 din partea Serviciului Scriere, Implementare și Monitorizare Proiecte,

Luând în considerare art. 3, pct. 25 din Legea nr. 372/2005 privind performanţa energetică a clădirilor, republicată, cu modificările şi completările ulterioare, prevederile Hotărârii de Guvern nr. 571/2016 pentru aprobarea categoriilor de construcții și amenajări care se supun avizării și/ sau autorizării privind securitatea la incendiu,

Ţinând seama de prevederile Legii nr. 24/2000 privind normele de tehnică legislativă pentru elaborarea actelor normative, republicată, cu modificările şi completările ulterioare,

În baza prevederilor art. 129, alin (1), alin. (2) lit. a) și d), alin. (7) lit. a), d), e), f) din O.U.G. 57/2019 privind Codul administrativ,

În temeiul prevederilor art. 139, alin. (1), art 196, alin (1), lit. a) din O.U.G nr.57/2019 privind Codul administrativ,

Consiliul Local al Municipiului Satu Mare adoptă următoarea:

**H O T Ă R Â R E:**

    **Art. 1.**Se aprobă schimbarea destinaţiei imobilului situat în Satu Mare, B-dul Traian nr. 18 înscris în CF nr. 171982 în clădire de interes și utilitate publică, cultură şi birouri, având suprafața de 558 mp.

în continuare denumirea  ,, Casa Verde”.

**Art. 2.**Se aprobă păstrarea denumirii clădirii “Casa Verde”.

**Art. 3.**Se aprobă limitarea capacității de utilizare la maxim 30 de persoane care se pot întâlni simultan într-o încăpere sau un grup de încăperi care comunică direct între ele.

**Art. 4. Odată cu aprobarea prezentei Hotărâri s**e abrogă Hotărârea Consiliului Local nr. 99 din 18.05.2006 privind aprobarea Acordului de Parteneriat încheiat cu Agenția de Protecție a Mediului Satu Mare în vederea realizării ,,Complexului de educație ecologică și de monitorizare integrată a calității aerului în context transfrontalier”.

**Art. 5.** Cu ducerea la îndeplinire a prezentei hotărâri se încredinţează Primarul Municipiului Satu Mare prin Serviciul Comunicare şi Coordonare Instituţii Subordonate din cadrul aparatului de specialitate al Primarului.

**Art. 6**. Prezenta hotărâre se comunică prin intermediul Secretarului General al Municipiului Satu Mare, Instituţiei Prefectului - Judeţul Satu Mare, Serviciului Comunicare şi Coordonare Instituţii Subordonate.

**PRIMAR**

**KERESKÉNYI GÁBOR**

**AVIZAT**

**SECRETAR GENERAL**

**MIHAELA MARIA RACOLȚA**

Întocmit: Covaci Natalia Ileana